  Майя Бывальцева 10-тӥ шуркынмонэ Ханты-Мансийскын следж-хоккеен шудонъя Россилэн чемпионатэзлэн кыкетӥ люкетэз кутскиз. Ӵошатсконъёслэн нырысетӥ нуналазы «Удмуртия» Нижний Новгородысь «Торпедоез» 23:0 лыдын вормиз. Со сярысь элькунысь спортъя министерстволэн пресс-службаез ивортӥз. Чемпионатэ тямыс командаос пырисько: «Удмуртия». Москва улосвылысь «Феникс», Ханты-Мансийскысь «Югра», Оренбургысь «Ястребы», Москваысь «Москва», Тула улосвылысь «Звезда», Челябинск улосвыллэн сборноез, Нижний Новгородысь «Торпедо». Ӵошатсконъёс 17-тӥ шуркынмонозь мынозы, радлыксэс  учкыны луоз. Пумиськонъёсысь  нуо. Тодэ вайытом, Россилэн чемпионатэзлэн нырысетӥ люкетэз 27 куарусёнэ – 6-тӥ коньывуонэ ортчиз. 21 очкоен нырысетӥ интыын «Феникс» мынэ, кыкетӥ интыын «Удмуртия» – 18 очко, куинетӥ интыын «Югра» – 15 очко.   Тегъёс: Спорт Следж-хоккей Удмуртия Россия  